
     1.  kapittel


    Det er rart hvor lite jeg husker fra starten av mitt katteliv


    Jeg husker ikke min mor, og ikke mine søsken, men jeg vet jeg lekte med dem. Jeg vet jeg fikk mat. Men jeg husker ikke hvordan dem så ut, eller hvordan vi bodde og hvor.


    Jeg ble liksom ikke helt våken før jeg hadde fått meg et kattebur i Singapore, som var altfor trangt. Jeg hadde kjempeutsikt over gatemarkedet og veien utenfor. Det var masse folk på markedet, og alt kunne kjøpes eller selges hele døgnet alle dager i uka. At jeg var på utstilling var en selvfølge for jeg skulle jo selges til noen. Derimot var det ingen som hadde fortalt meg at jeg egentlig skulle bli til mat for noen, det var i hvert fall hensikten. Nå er jeg ikke språkmektig når det gjelder menneskespråket, men jeg forstår det meste innen kattespråket eller andre dyrespråk.


    Jeg var jo bare en kattunge, en delikatesse for noen, kanskje en riktig lekkerbisken å ha til middag. Flere var og så på meg med sultne øyne, men ingen kjøpte meg. Var jeg ikke pen nok, stor nok eller hadde jeg for mye kattehår? Det ville nok ha blitt mye arbeid å få laget mat av meg, med alt det gylne håret. Flere av dem kikket intens på meg, var dem sulten? Jeg hørte aldri noen ord eller et navn som ble gjentatt mange ganger, så jeg tror ikke jeg hadde noe navn. Dem snakket dessuten veldig syngende, men å forstå det for meg som var en katt var umulig. Jeg satt i et bur delvis ute på gaten, oppe på en krakk. Derfor gjorde det ikke noe om jeg tisset eller bæsjet på gulvet i buret. Det rant bare unna og ned på asfalten under. Det gav selvfølgelig en lukt som ikke var bra, kanskje det var derfor ingen kjøpte meg? Jeg vet ikke hvor lenge jeg var i dette buret, men jeg lærte meg fort å spise nesten all slags mat, for i det hele tatt å bli litt mett. Jeg fikk matrester, frukt og til og med en slags lefse, som var til overs for menneskene.


    Så stod jeg her da i dette buret, det ble varmt når sola kom fram om dagen, men jeg hadde fantastisk utsikt over alle de som passerte forbi på gata. Jeg syntes mest synd på de små menneske barna, som var tynne og så fryktelig sultne ut. De var det en hel del av, og de svinset rundt meg fra alle kanter.


    En dag så jeg en hvit mann, han stoppet opp og så på meg, spurte en annen, og gikk deretter videre. Denne mannen snakket rart og ikke som de andre. Han hadde hvit hud, litt rødmusset, sort kort hår, var litt tykk og ikke så veldig lang. Han hadde kort hals og var ikke brunaktig i huden. Han gikk i en slags kort armet skjorte med fullt av blomster, og en kort bukse, så jeg så knærne hans. Han så både koselig og trivelig ut. Han var ikke så veldig lang, men han var litt rund og han smilte fint. Han snakket et rart språk, med litt brummende tone. Denne personen kom faktisk bortom meg, flere dager etter hverandre. Han kikket på meg i buret, snakket med en annen mann, og gikk så videre igjen og igjen. Jeg lurte på hva dette var for noe? Det så ikke ut som denne hvite mannen og den andre ble enige.


    Etter fire dager skjedde det samme igjen, og nå så det ut som de ble enige. Jeg fikk meg en snor rundt halsen, og den nye koselige mannen tok meg med, og bort ifra gata. Jeg ble båret og løftet om bord i noe som var veldig stort, og deretter låst inn på et lite rom. Dette rommet så ut til å være den hyggelige mannens eget rom. Rommet stod heller ikke helt stille, av og til beveget det seg litt. Jeg forsøkte å finne meg en plass i dette rommet som kunne være bare min.


    Jeg snuste meg rundt i rommet, la merke til alle de nye lukt­ene, og alt det nye utstyret som jeg ikke visste fantes. Jeg fant meg en stol med et godt lurvete pledd oppi, der kunne jeg med litt roting få til en liten plass som gjorde at jeg hadde fullstendig oversikt over hele rommet, og samtidig ligge så godt at jeg kunne sove på luringen. Det varte ikke så veldig lenge før jeg fikk en skål med melk, som var aldeles nydelig, og så fikk jeg noe som smakte noe forferdelig godt, fisk ble det kalt av den snille mannen. Og den maten ble jeg veldig trøtt av, så da ville jeg ikke flytte meg ut av godstolen min som jeg hadde funnet. Det dukket også opp en sandkasse hvor jeg kunne grave litt og tisse oppi. Jeg trodde livet var herlig, jeg hadde alt og i tillegg var den gode mannen veldig snill. Jeg tenkte at da måtte jeg også være snill.

